alexandrainst/scandi-wiki huggingface dataset:
Skogbuåna kraftverk

Skogbuåna kraftverk er et vannkraftverk i Treungen i Nissedal kommune i Vestfold og Telemark. Det ligger nær Rosstjønnhytta ved fylkesvei 358.

Det er et elvekraftverk som utnytter et fall på 105 meter i Skogbuelva.

Kraftverket er utstyrt med en tverrstrømturbin fra Ossberger. Installert effekt er 860 kW. Årsproduksjon er 2,2 GWh.

Kraftverket stod ferdig i 2002. Eier er Småkraft.

Referanser

Kilder
 
 NVE vannkraftdatabase
 Småkraft AS

Minikraftverk i Vestfold og Telemark
Kraftverk i Nissedal
Arendalsvassdraget
Kraftverk etablert i 2002
Småkraft AS
Erotisk ydmykelse

Erotisk ydmykelse er sikker, sunn og samtykkende bruk av ydmykelse i en seksuell kontekst hvor en person oppnår seksuell  opphisselse og nytelse fra de sterke følelsene knyttet til det å bli ydmyket og nedverdiget, eller det å ydmyke og nedverdige en annen.
Dette blir ofte, men ikke alltid, kombinert med annen seksuell stimulering av en eller begge partene. Nedverdigelsen behøver ikke nødvendigvis i seg selv å være av seksuel art, det er selve ydmykhetsfølelsen som er ettertraktet, uavhengig av hva den skyldes. 

Ydmykelsen kan være verbal (muntlig) eller fysisk og det kan foregå helt privat eller åpent i det mer eller mindre offentlige rom. Erotisk ydmykelse kan ofte bli til faste ritualer og i motsetning til mange andre seksuelle aktiviteter kan erotisk ydmykelse i mange tilfeller også lett utøves over lange avstander online. I sadomasochistisk lek kan «ris på rumpa» bli brukt både i «gammeldags oppdragelse» (tukt) og det kan brukes i erotisk ydmykelse. Forskjellen er at ved tukt er poenget smerten det medfører, imens ved erotisk ydmykelse så er det den nedverdigende ydmykhetsfølelsen som er formålet. Den som blir ydmyket kalles ofte for den underdanige, imens den som utfører ydmykelsen kalles den dominante.

Muntlige kommentarer om hvor flate, små og stygge en kvinnes bryster er, eller om at en penis er altfor liten og utilstrekkelig, kan altså være seksuelt opphissende for noen underdanige som mottar dem. Et annet eksempel på verbal erotisk ydmykelse er at en underdanig blir beordret til å hele tiden gjenta og bekrefte hver eneste beskjed han eller hun får om ting han eller hun skal gjøre.

Vanlig oralsex kan fungere som fysisk erotisk ydmykelse dersom den underdanige må slikke på penis, klitoris eller anus uten å egentlig ha direkte lyst til det selv. Det å måtte ta oppvasken på kjøkkenet hver dag, kan i praksis også fungere som en ritualisert fysisk erotisk ydmykelse.

Se også 
 Cuckold
 Erotisk sexnekt
 Kyskhetsbelte
 Sikker, sunn og samtykkende

Sadomasochisme
Erotikk
NOU 1992:34, Rødseth-utvalget

NOU 1992:34 «Skatt på kraftselskap» er en norsk offentlig utredning (NOU) fra et utvalg som ble ledet av Asbjørn Rødseth. Utvalget blir gjerne referert til som «Rødsethutvalget» eller «Kraftskatteutvalget».

Vannkraft er en av Norges viktigste naturressurser, og produksjon av vannkraft kan gi grunnrente. I NOU 1992:34 definerte Rødseth-utvalget grunnrente som «[d]en kapitalavkastningen utover avkastningen i andre næringer som oppstår fordi det er en gitt tilgang på utbyggbare vassdrag, kalles grunnrente.»  Utvalget drøftet så ulike alternativer til skatt på grunnrente.

Om prinsipper for utforming av en særskilt skatt på grunnrente skrev flertallet av Rødseth-utvalget:  «Normalavkastninga til eit verk bør ikkje skattleggjast hardare enn normalavkastning i andre bedrifter. For at normalavkastninga skal vera friteken for grunnrenteskatt, må noverdien av dei summane som er fritekne minst vera lik investeringskostnaden.»

Flertallet i Rødseth-utvalget definerte grunnlaget for grunnrenteskatten som: «Bruttoinntekta [...] er lik brutto salsverdi med fråtrekk for driftsutgifter, eigedomsskatt og konsesjonsavgifter. [...] Skattegrunnlaget for bruttoskatten er lik bruttoinntekta med fråtrekk for ei friinntekt. Friinntekta skal skjerma normalavkastninga frå å bli ilikna grunnrenteskatt.»  Rødseth-utvalget skisserte så flere alternativer for å beregne friinntekten.

Ot.prp. nr. 23 1995-96, som var forarbeidet til kraftskattereformen, bygget på forslaget fra Rødseth-utvalget om innføring av skatt på grunnrente.

Se også 
 NOU 2019:18 «Skattlegging av havbruksvirksomhet» (Havbruksskatteutvalget)

Norges økonomi
Norges offentlige utredninger
Vannkraft i Norge
Toby Alderweireld

Tobias Albertine Maurits Alderweireld (født 2. mars 1989) er en belgisk fotballspiller som spiller for .

Han kom til Ajax' ungdomsakademi i 2004, og signerte sin første proffkontrakt i 2007. I sommeren 2013 signerte han for den spanske klubben Atlético de Madrid.

Landslaget 
Alderweireld ble tatt ut til den belgiske troppen til VM i fotball 2014 i Brasil.

Han ble tatt ut i s EM-tropp til EM i Frankrike 2016.

Han ble tatt ut i s tropp til VM i fotball 2018 i Russland.

Han ble tatt ut i s EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

Referanser

Eksterne lenker 
 
 

Belgiske fotballspillere
Spillere i Fotball-VM 2014
Spillere i Fotball-EM 2016
Spillere i Fotball-VM 2018
Spillere i Fotball-VM 2022
Spillere i Fotball-EM 2021
Fotballspillere for AFC Ajax
Fotballspillere for Atlético Madrid
Fotballspillere for Southampton FC
Fotballspillere for Tottenham Hotspur FC
Fotballspillere for Al-Duhail SC
Fotballspillere for Royal Antwerp FC
Personer fra byen Antwerpen
Nick Powell

Nicholas «Nick» Edward Powell (født 23. mars 1994) er en engelsk fotballspiller som spiller for Stoke City FC.

Han har flere ungdomslandskamper for England. Han begynte sin karriere i Crewe Alexandra og debuterte for Crewe allerede som sekstenåring. Han ble også kåret til årets unge spiller i Football League Two.

Powell gikk til Manchester United i forkant av 2012/2013-sesongen og debuterte for United den 15. september 2012, hvor han scoret det siste målet i en 4–0-seieren hjemme mot Wigan Athletic FC. Han var på utlån til den engelske klubben Leicester City FC fra 2. september til 27. desember 2014. Powell var på utlån til Hull City AFC fra 1. februar 2016 og ut 2015/16-sesongen.

Referanser

Eksterne lenker 
 
 Powells spillerprofil hos TheFA.com 
 Powells spillerprofil hos Skysports.com 
 Powells spillerprofil BBC.co.uk 

Engelske fotballspillere
Fotballspillere for Crewe Alexandra FC
Fotballspillere for Manchester United FC
Fotballspillere for Wigan Athletic FC
Fotballspillere for Leicester City FC
Fotballspillere for Hull City AFC
Fotballspillere for Stoke City FC
Personer fra distriktet Cheshire East
Fødsler i 1994
Axel Sommerfelt

Axel Sommerfelt (født 3. desember 1860 i Sarpsborg, død 16. februar 1938 i Trondheim) var en norsk skolemann.

Slektsbakgrunn 
Hans foreldre var Harald Vilhelm Sommerfelt (1819-1863) og Maren Dortohea Ihlen (1821-1892). Slekten stammer fra Danmark og kom fra Aarhus til Norge med Hans Hanssøn Sommerfeldt (ca. 1640-1687) som var sogneprest i Vardal. Han var gift med Else Michelsdatter Storm (1651-1737).

Axel Sommerfelt giftet seg med Louise Gjertsen (1866-1921) i Christiania den 3. desember 1860. Hun var datter av Fredrik Gjertsen (1831-1904) og Augusta Egeberg (1838-1916).

Liv 
Axel Sommerfelt ble i 1878 student ved Gjertsens skole. Han tok i 1886-1887 sproglig-historisk lærereksamen. I 1887-1899 var han lærer ved Trondhjems realskole. I 1895 oppholdt han seg i Greifswald og Berlin med offentlig stipend for å studere prøyssisk skolevesen. I perioden 1899-1911 var han adjunkt ved Trondheim katedralskole. I 1911-1925 var han overlærer og i 1925-1931 rektor ved katedralskolen.

Fra 1899 til 1915 var Sommerfelt styremedlem i Foreningen til norske Fortidsminnesmerkers Bevaring, Trondhjem, i Trondhjems Historiske Forening, i Selskapet til Trondhjems vel og i Filolognenes og Realistenes Landsforening. Fra 1899 til 1902 var han direksjonsmedlem i Det Kongelige Norske Videnskabers Selskab, fra 1902 til 1914 visepresident og fra 1914 til 1926 preses i selskapet. Sommerfelt var fra 1926 til 1933 museets preses. Han var formann i Trondhjems Turistforening fra 1905 til 1920 og ble utnevnt til æresmedlem i turistforeningen. Fra 1914 til 1925 var han formann i Trondhjem skolestyre og fra 1924 til 1928 medlem av undervisningsrådet. 

Sommerfelt var kommandør av den pavelige Sankt Sylvester-ordenen.

Privatarkivet til Axel Sommerfelt ble gitt som gave fra dødsboet til Gunnerusbiblioteket, NTNU UB. Det inneholder bl.a. personlige papirer, fotografier og avisutklipp, samt dokumenter om familien Bergh.

Referanser

Litteratur 
 Ræder, Trygve (1980): Axel Sommerfelt, livselskar, pedagog, administrator. Trondheim  ISBN 82-523-0260-2
 Thomle, E. A. (1910): Westye Egebergs slægt. Kristiania.

Eksterne lenker 
Axel Sommerfelts privatarkiv finnes ved NTNU Universitetsbiblioteket 

Norske pedagoger
Personer fra Sarpsborg kommune
Rektorer ved Trondheim katedralskole
Johnny Russell (fotballspiller)

Johnathon «Johnny» Russell  (født 8. april 1990) er en skotsk fotballspiller som spiller for den amerikanske klubben Sporting Kansas City.

Han kom i 2013 fra Scottish Premier League-klubben Dundee United, hvor han har spilt hele sin karriere, bortsett fra to sesonger da han var lånt ut til Forfar Athletic i skotsk Second Division og Raith Rovers i First Division.

Referanser

Eksterne lenker 
 

Skotske fotballspillere
Fotballspillere for Raith Rovers FC
Fotballspillere for Forfar Athletic FC
Fotballspillere for Dundee United FC
Fotballspillere for Derby County FC
Personer fra Glasgow
Elektron (legering)

Elektron er en legering bestående av minst 90 prosent magnesium og opp til 10 prosent aluminium. Andre legeringselementer, som sink og tinn, kan også være til stede i små, varierende mengder. Elektron er usedvanlig lett og har en spesifikk gravitet på rundt 1,8, sammenlignet med 2,8 for aluminium. Legeringen kan støpes og smis, og har god korrosjonsbestandighet, selv mot saltvann. Elektron smelter ved ca. 650 °C og brenner med høy lys- og varmeeffekt på ca. 2200 °C.

Legeringen ble først utviklet i 1908 av det tyske kjemiselskapet Griesheim-Elektron. Elektron er idag et registrert varemerke for Magnesium Elektron Ltd, og brukes til en serie magnesiumlegeringer som inneholder varierende mengder zirkonium, sølv, sink, aluminium og sjeldne jordmetaller. 

Den lave tettheten gjør at elektron-legeringer er mye brukt innen fly- og romfartsindustrien, og også innen motorsport. Blant annet var karosseriet til Mercedes-Benz 300 SLR-sportsvogn laget av elektron, noe som bidro til katastrofen på Le Mans i 1955, den verste ulykken i motorsportens historie. På grunn av elektrons høye brenntemperatur ble den også brukt til å lage brannbomber av elektron-termitt-typen, som ble benyttet av både allierte og tyske styrker under andre verdenskrig.

Referanser

Eksterne lenker 
 Magnesium Elektron Ltd

Legeringer
MV «Xue Long»

MV «Xue Long» (kinesisk: 雪龙, pinyin: Xuě Lóng) er en kinesisk isbryter for polare farvann (Folkerepublikken Kinas første) og et forskningsfartøy for Det kinesiske polarforskningsinstitutt. Navnet betyr «Snødragen». Skipet har Shanghai som registrert hjemmehavn.

Polarskipet MV «Xue Long 2», bygd i Shanghai, tilkom i 2019, og dermed fikk Kina to slike skip.

Historie
Skipet ble bygd i Kherson i Ukraina i 1993. Verftet der bygde i alt fire like isbrytere; to av dem gikk til Russland, «Xue Long» er den tredje, og den fjerde ble registrert på De nederlandske Antiller.

«Xue Long» ble omfattende oppgradert i 2007 for å forlenge dens tjenestetid med 15 år. I tillegg til et helikopter medbringer isbryteren som regel en autonom undervannsfarkost.

Redningsforsøket i Sørishavet 2013 
«Xue Long» førsøkte i desember 2013 å komme det russiske skip «Akademik Sjokalskij» til unnsetning etter at det var frosset fast i isen i Samveldebukta nær Antarktis. Den 28. desember, bare 6,3 nautiske mil unna, måtte den oppgi forsøket fordi isdekket var blitt for tykt. Den 30. desember, etter hele tre isbrytere hadde prøvd og feilet, bestemte russiske myndigheter seg for å benytte «Xue Long»s helikopter for å evakuere de 52 passasjerene på «Akademik Sjokalskij», men flyvningene kunne ikke gjennomføres før 2. januar på grunn av værforholdene.

Søk etter Malaysia Airlines Flight 370 
Etter redningsopersjonen for «Akademik Sjokalskij» seilte «Xue Long» til Perth i Western Australia. Den 8. mars 2014 forsvant Malaysia Airlines Flight 370 under sin ferd fra Kuala Lumpur til Beijing. Det ble etter noen dager antatt at det mest sannsynlige leteområde var i Indiahavet om lag 2.500 km sørvest for Perth. Gitt sin nærhet til området inngikk Xue Long i den  multinasjonale legeorperasjonen.

Litteratur
 Linda Jakobson: «China Prepares For an Ice-free Arctic», Stockholm International Peace Research Institute, SIPRI Insights on Peace and Security, No. 2010/2, March 2010.
 James Manicom: «Identity Politics and the Russia-Canada Continental Shelf Dispute: An Impediment to Cooperation?», Geopolitics, Vol. 18, No. 1, 2013, pp. 60-76.
 Tong Guoqiang: «Arctic Issues and China's Stance», China Institute of International Affairs, March 4, 2013.

Referanser

Eksterne lenker 
 
 Xue Long (from Antarctic Philately Web site)
 M/V Xuelong (brief English-language summary from the Polar Research Institute of China site)
XUE LONG ONLINE:
 https://web.archive.org/web/20110430111532/http://polar.chinare.gov.cn/xuelong/
 https://archive.is/20121204005435/http://xuelong.chinare.org.cn:8080/
 Asia Times: Exploring China's Arctic Icebreaker, 17. juli 2013 

Isbrytere
Polarforskning
Forskningsskip
Polarskuter
Artikler i sjøfart-prosjektet
Kristoffer Skjerping

Kristoffer Morlandstø Skjerping (født 4. mai 1993 i Bergen) er en norsk tidligere landeveissyklist som syklet for WorldTour-laget Cannondale-Garmin i 2015- og 2016-sesongen. Han la opp i november 2019.

Skjerping syklet tidligere for CK Sotra, før han meldte overgang til kontinentallaget Joker Merida fra sesongen 2012. I sin første sesong for laget tok han gull i gaterittet under NM i landeveissykling 2012.

Gjennombruddet 
Skjerping hadde en tøff periode etter at han veltet i Tour de Normandie våren 2013. Men stortalentet kjempet tilbake og ble norgesmester i U23-klassen. Sitt definitive gjennombrudd fikk han i 2014, med flere toppresultater. I april tok han en sterk andreplass i U23-utgaven av vårklassikeren Flandern rundt. I august syklet Skjerping på det norske U23-laget i etapperittet Tour de l'Avenir («Fremtidens Tour»). Rittet, som uformelt blir kalt «Ungdommens Tour de France», blir regnet som et utstillingsvindu for kommende proffsyklister. Tross et sterkt felt på startstreken, klarte Skjerping å komme med i det avgjørende bruddet på den første etappen, og på oppløpet spurtet han inn til etappeseier. I Sykkel-VM i Ponferrada, september 2014, tok Skjerping bronse i en massespurt på fellesstarten for U23-rytter, etter at landsmannen Sven Erik Bystrøm hadde gått solo til gull. Det sterke norske laget dominerte rittet, med det Johan Kaggestad betegnet som «...det beste U23-laget i verden».

Skjerpings sterke resultater førte til stor interesse fra flere sykkellag, både på prokontinental- og WorldTour-nivå. På en pressekonferanse i oktober 2014 ble det bekreftet at Skjerping hadde signert en toårs-kontrakt med Slipstream Sports, eieren av amerikanske WourldTour-laget Garmin-Sharp, som skiftet navn til Team Cannondale fra 2015-sesongen. Skjerping var i første omgang tiltenkt en rolle på klassikerlaget, med mulighet for å sykle de fleste store éndagsrittene. 

Da han ikke fikk fornyet kontrakt med Uno-X Pro Cycling Team foran 2020-sesongen valgte han å legge opp.

Meritter 

2012
Tyrifjorden rundt (Grand Prix Norefjell)
2.-plass, Ringerike Grand Prix
2013
Gull, U23-NM temporitt
9.-plass, Ringerike Grand Prix
2014
1. etappe, Tour de l'Avenir
Bronse, U23-VM i landeveisritt
2.-plass, Flandern rundt U23
2.-plass, Paris–Troyes
3.-plass, Ringerike Grand Prix
2016
1.-etappe Czech Cycling Tour (lagtempo)
2017
Bronse, NM tempo
5.-plass, Grand Prix de la Ville de Lillers
5.-plass, Grote Prijs Stad Zottegem
7.-plass, Tour de Bretagne
2018
Bronse, NM tempo
2019
Ringerike Grand Prix
Gylne Gutuer
7.-plass, Himmerland Rundt

Referanser

Eksterne lenker 
 
 Kristoffer Skjerping — Profil hos Merida Rittranking
 
 

Norske syklister
Norske landeveissyklister
Norgesmestere i gateritt
Fødsler i 1993
personer fra Bergen kommune
Michał Kwiatkowski

Michał Kwiatkowski (født 2. juni 1990 i Działyń) er en profesjonell polsk landeveissyklist. Han syklet for WorldTourlaget Etixx-Quick Step fra 2009 til 2015 og Sky fra 2015, som fra mai 2019 byttet navn til Ineos. I  ble han  verdensmester i landeveisritt.

Meritter 

2008
 Europeisk Juniormester Landevei

2009
2. etappe, Tour of Slovakia

2010
4.-plass sammenlagt, Szlakiem Grodów Piastowskich

2011
3.-plass sammenlagt, Tredagers i De Panne
3.-plass sammenlagt, Driedaagse van West-Vlaanderen 
3.-plass sammenlagt, Tour du Poitou-Charentes

2012
Prologen, Driedaagse van West-Vlaanderen
2.-plass sammenlagt, Polen rundt

2013
Polsk mester i landeveisritt
2.-plass sammenlagt, Volta ao Algarve

2014
Trofeo Deià
Sammenlagt, 2. og 3. etappe (ITT), Volta ao Algarve
Strade Bianche
Prologen, Romandie rundt
Polsk mester på tempo
4. etappe, Tour of Britain
 Verdensmester i landeveisritt

2015
Prologen, Paris–Nice
Amstel Gold Race

2016
E3 Harelbeke

2017
Strade Bianche
Milano–Sanremo
Polsk mester på tempo
Clásica de San Sebastián

2018
 Sammenlagt + 2. og 5. etappe, Volta ao Algarve
 Sammenlagt, Tirreno–Adriatico
 Prologen, Critérium du Dauphiné
 Polsk mester i landeveisritt
 Sammenlagt + 4. og 5. etappe, Polen rundt

2020
18. etappe, Tour de France

2022
Amstel Gold Race

Referanser

Eksterne lenker 
 
 

Polske syklister
Deltakere for Polen under Sommer-OL 2012
Syklister under Sommer-OL 2012
Deltakere for Polen under Sommer-OL 2016
Syklister under Sommer-OL 2016
Deltakere for Polen under Sommer-OL 2020
Syklister under Sommer-OL 2020
Personer fra Toruń fylke
Etappevinnere i Tour de France
Ben King (1989)

Benjamin King (født 22. mars 1989) er en amerikansk landeveissyklist. Han har flere ganger vunnet amerikanske mesterskap i landeveissykling i aldersbestemte klasser. 

Han la opp etter 2022-sesongen.

Meritter 

2007
 Juniormester Landevei
 Juniormester Tempo
2008
Page Valley Road Race
2010
 Amerikansk Mester Landevei
 U23mester Landevei
2011
 Ungdomstrøya Tour of Beijing
2015
1. etappe, Critérium International
2016
2. etappe, Tour of California
2018
4. etappe, Vuelta a España
9. etappe, Vuelta a España

Referanser

Eksterne lenker 

Syklister fra USA
Fødsler i 1989
Personer fra Richmond i Virginia
Southern Poverty Law Center

Southern Poverty Law Center er en amerikansk antirasistisk menneskerettighetsorganisasjon som ble grunnlagt i 1971 som et advokatkontor med fokus på menneskerettigheter. Southern Poverty Law Center er bl.a. kjent for sine utdanningsprogrammer for toleranse og sitt arbeid mot radikalisering og ekstremisme.

Eksterne lenker 
 

Antirasisme
Organisasjoner fra USA
Jarritos

Jarritos er et meksikansk brusmerke. Det ble grunnlagt i 1950 i Mexico by av Don Francisco «El Güero» Hill, og eies i dag av selskapet FRUCO. Siden 1989 selges Jarritos også i USA. Jarritos kommer i fjorten forskjellige smaker. I Norge selges sju av disse, Mango, Lime, Guava, Pineapple, Mandarin, Grapefruit og Mexican Cola. 

Jarritos importeres til Norge av Paafyll AS, og selges i alle Deli de Luca, utvalgte MENY, Joker og Coop-butikker, samt i kiosker, grønnsakshandlere, restauranter og cocktailbarer i landet.

Referanser

Eksterne lenker
 
 

Brus
Meksikansk drikke
Loltun

Loltun, eller Lol-Tun, er et grottesystem sør i delstaten Yucatán i Mexico. Det befinner seg 6 kilometer sørvest for Oxcutzcab og 110 kilometer sørøst for Mérida. Man antar at Loltun går 8–10 kilometer inn i fjellet, men bare 2 kilometer er utforska, og denne strekninga kan besøkes med gaid.

Loltun har hulemalerier som stammer fra mayasivilisasjonen fra den seine førklassiske perioden (400 f.Kr.–200 e.Kr.) eller tidligere.

Navnet Lol-Tun betyr «Steinblomsten» på yukatansk maya.

Eksterne lenker 
 
 Loltun hos INAH

Grotter i Mexico
Arkeologiske steder i Mexico
Mayiske arkeologiske steder
Yucatáns geografi
Eric Rohmann

Eric Rohmann (født 1957 i Riverside i Illinois i USA) er en amerikansk illustratør og barnebokforfatter. Han ble tildelt Caldecott-medaljen for bildebøkene Time Flies, en bok om dinosaurer fra 1995, og My Friend Rabbit fra 2002. Han bruker flere tegne- og maleteknikker. Bøkene er oversatt til en rekke språk.

Eric Rohmann er samboer med forfatteren Candace Fleming.

Bildebøker 
 1995: Time Flies
 2001: The Cinder-Eyed Cats
 2002: My Friend Rabbit
 2003: Pumpkinhead 
 2005: Clara and Asha
 2008: A Kitten Tale 
 2010: Last Song
 2011: Bone Dog

Eksterne lenker 
 Eric Rohmanns nettside

Illustratører fra USA
Personer fra Riverside i Illinois
Fødsler i 1957
Håøya fort

Håøya fort var et kystfort på Håøya i Færder kommune i Vestfold. Fortet ble påbegynt i 1892, og sto ferdig to år senere. Den første våpenøvelsen ble holdt i 1897. Bestykningen besto først av to 12 cm Armstrong L/43,9 kanoner med rekkevidde 9000 m og fire 6,5 cm Hotchkiss L/46,5. I 1900 ble ytterligere to 21 cm Armstrong M/00 med rekkevidde  m montert. I tillegg hadde man på deling med Sundås batteri seks 8,4 cm feltkanoner og fire Hotchkiss mitraljøser til disposisjon.

Hensikten med fortet var at det sammen med batteriet på Sundåsen på fastlandet skulle sperre Vestfjorden for innseiling og at det således skulle dekke den norske Marinens opplagshavn i Melsomvik.

I mai 1940 ble de to 12 cm kanonene demontert og sendt til Rørvik. Øya ble brukt som rekonvalesensleir for sårede soldater og var også base for en flotilje med mini-ubåter. I dag er bygningene brukt som ferieboliger for Forsvarets personell.

Referanser

Eksterne lenker 
 
 

Kystfort i Norge
Kulturminner i Færder
Vestfolds historie
Grensebefestningene 1895–1915
Byggverk i Færder
Festningsverk i Vestfold og Telemark
Julian Draxler

Julian Draxler (født 20. september 1993) er en tysk fotballspiller som spiller for den portugisiske klubben , på lån fra den franske klubben Paris Saint-Germain FC.

Draxler debuterte i Bundesligaen for Schalke 04 i et 0–1-tap for Hamburger SV den 15. januar 2011. Det gjorde ham til den fjerde yngste fotballspilleren til å spille i Bundesligaen noensinne. En uke senere, i en kamp Schalke 04 vant 1–0 mot Hannover 96, ble Draxler den nest yngste spilleren noensinne, etter Nuri Şahin, til å starte en Bundesligakamp. Draxler scoret sitt første mål i Bundesligaen den 1. april 2011 mot St. Pauli.

Den 31. august 2015 meldte Draxler overgang fra Schalke 04 til VfL Wolfsburg, hvor han skrev under på en femårskontrakt.

Landslaget 
Den 26. mai 2012 fikk han sin første landskamp for  mot . 2. juni 2013 scoret han sitt første landslagsmål mot .

I 2014 vant Draxler VM i fotball 2014 med Tyskland. Da var han 20 år gammel. Han spilte til sammen 7 minutter i løpet av mesterskapet.

Han ble tatt ut i s EM-tropp til EM i Frankrike 2016.

Han ble tatt ut i s tropp til FIFA Confederations Cup 2017 i Russland.

Han ble tatt ut i s tropp til VM i fotball 2018 i Russland.

Referanser

Eksterne lenker 
 
 
 
 

Tyske fotballspillere
Spillere i Fotball-VM 2014
Spillere i Fotball-EM 2016
Spillere i FIFA Confederations Cup 2017
Spillere i Fotball-VM 2018
Fotballspillere for FC Schalke 04
Fotballspillere for VfL Wolfsburg
Fotballspillere for Paris Saint-Germain FC
Fotballspillere for SL Benfica
Verdensmestere i fotball
Personer fra Kreis Recklinghausen
Hillestad miljøtunnel

Hillestad miljøtunnel er en miljøtunnel på fylkesvei 32 mellom Island og Nes i Holmestrand kommune i Vestfold. Tunnelen er 51 meter lang og har tre kjørefelt. Den ble bygget i 2001 som en del av E18-utbyggingen.

Referanser

Veitunneler i Vestfold og Telemark
2001 i Norge
Tunneler åpnet i 2001